《一剪梅 姚太仆世所重九日枉驾小园，偶谈弇州先生小词，即依体口占一首见赠，因效颦寸首奉荅 其一》
明代·俞彦

传闻海上有仙山。道是蓬山。难到蓬山。未如小圃一拳山。

水也环山。树也环山。

君来访我到家山。携手登山。节届登山。西风吹落小方山。

便是龙山。何必龙山。

作者简介：［明］（约公元一六一五年前后在世）字仲茅，上元人。生卒年均不详，约明神宗万历四十三年前后在世。万历二十九年（公元一六0一年）进士。历官光禄寺少卿。彦长于词，尤工小令，以淡雅见称。词集今失传，仅见于各种选本中。